Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Laulamme usein uskon ihanuudesta.
Mutta uskovien on tarkoitus myös pysyä uskollisina.
Profeettojen ymmärtäminen auttaa meitä pysymään uskollisena.
Ilmestyskirjassa Johannes opettaa meitä profetioiden kautta.
Otetaan nyt esille Ilmestyskirjan luku 17.
Monen mielestä Ilmestyskirjaa on vaikea käsittää.
Yhtenä syynä ovat Ilmestyskirjassa käytetyt termit.
Jotkut termit voivat tuntua jännittäviltä -
kuten peto, portto tai lohikäärme.
Näillä termeillä on Ilmestyskirjassa tietty merkitys.
Luvussa 17 meitä autetaan ymmärtämään näitä termejä.
Ilm. 17:1: -
"Ja tuli yksi niistä seitsemästä enkelistä, -
joilla oli ne seitsemän maljaa..."
Näissä maljoissa oli Jumalan viha.
Jumalan vihaa kantanut enkeli tuli Johanneksen luo.
"...ja puhui minulle sanoen: -
'Tule, minä näytän sinulle sen suuren porton tuomion..."
Siinä on ensimmäinen termi, joka meidän tulee ymmärtää.
Olemme viitanneet porttoon jo aiemmin, -
mutta määritellään se nyt tarkemmin. Kyseessä ei ole nainen.
Raamatun profetioissa sellaiset sanat kuin haureus ja portto -
tarkoittavat epäjumalanpalvelusta, -
Raamatun totuudesta poikkeavaa uskontoa.
On myös olemassa peto.
Sillä tarkoitetaan maailmanvaltaa.
Peto liittyy porttoon.
Siinä maailmanvallassa ihmisiä vetää puoleensa -
epäjumalanpalvonta.
Se on haureutta siinä mielessä, -
että se tuo tyydytystä ihmisen syntiluonnolle.
Sellainen uskonto tekee, mitä me haluamme.
Sellaista uskontoa ihminen saa hallita.
Se ei ole Raamatun mukainen uskonto, -
koska siinä ei tarvitse olla auktoriteetille alamainen -
eikä noudattaa Jumalan Sanaa.
Raamatussa hengellinen haureus on sitä, -
että jokainen tekee, kuten parhaaksi näkee. Se on heidän uskontonsa.
Jakeen 1 loppu: -
"... joka istuu paljojen vetten päällä..."
Vedet eivät tarkoita siinä konkreettista vettä -
vaan suurta ihmisjoukkoa.
Tämä väärä uskonto hallitsee, -
koska portto istuu paljojen vetten päällä. Hän hallitsee maata.
Pahan maailmanvallan ja antikristuksen uskonto -
tarkoittaa globaalihallintaa.
Jae 2: "...hänen, jonka kanssa maan kuninkaat -
ovat haureutta harjoittaneet..."
Seuraavassa puhutaan taas "maan asukkaista".
Ilmestyskirjassa on puhuttu useaan otteeseen "maan asukkaista" -
ja "taivaan asukkaista".
Maan päällä asuvat -
ovat kiinni maallisissa -
ja seuraavat lihan himoja.
He ovat "juopuneita viinistä" eli he elävät hillittömästi.
He eivät elä Jumalan normien, hillinnän tai ohjeiden mukaan.
He elävät hillittömästi ja ovat juopuneet porton haureuden viinistä.
Johannes on selittänyt tässä pedon merkitystä -
ja pedon eli maailmanvallan tärkeintä ominaisuutta, -
joka on hengellinen haureus.
Jakeessa 3 Johannes jatkaa puhettaan: -
"Ja hän vei minut hengessä erämaahan."
Siinä on toinen tärkeä termi, erämaa.
Olemme nähneet Toorasta eli Mooseksen kirjoista, -
että termillä erämaa viitataan ihmisiin, -
jotka ovat halunneet tulla täysin riippuvaisiksi Jumalasta.
Jumala johdatti Israelin lapset erämaahan, -
jotta he oppisivat riippumaan hänessä ja luottamaan häneen.
Johannes saa tässä luvussa selkeän ilmoituksen siitä, -
mitä seitsemän lopunajan vuoden lopussa tapahtuu.
Hän näkee sen, koska Jumalan Henki johdattaa hänet -
erämaahan eli riippumaan kiinni Jumalassa.
Se on viisas neuvo meillekin.
Vasta sitten, kun tahdomme toteuttaa hengellistä totuutta käytännössä, -
käsitämme, että olemme Jumalasta riippuvaisia kaikessa.
Jos Jumala ei itse saa valaista meille näitä sanoja, -
emme kykene tulkitsemaan niitä oikein emmekä seuraamaan niitä -
ja pysymään uskollisina, kuten sanoin aluksi.
Jae 3: "Ja hän vei minut hengessä erämaahan.
Siellä minä näin naisen istuvan ...pedon selässä..."
Pedolla tarkoitetaan pahaa maailmanvaltaa.
Hengellinen haureus, väärä uskonto, -
elämäntapa, joka on ristiriidassa Jumalan käskyjen kanssa, -
on tämän lopun aikojen maailman- vallan tärkein ominaisuus.
"Siellä minä näin naisen istuvan helakanpunaisen pedon selässä..."
Monet raamatuntutkijat uskovat helakanpunan viittaavan syntisyyteen.
Se näkyy seuraavasta virkkeestä: -
"...peto oli täynnä pilkkaavia nimiä..."
Raamatussa nimi ilmaisee, kuka on kyseessä, -
ja erityisesti sen, millainen luonne hänellä on.
Pedolla on Jumalaa pilkkaava luonne.
Se tahtoo luonteensa puolesta tehdä sitä, -
mikä on vastoin Jumalan luonnetta.
Tutkimme nyt Ilmestyskirjan lukua 17.
Pääsemme ajallaan Ilmestyskirjan lukuun 20.
Siellä puhutaan tuhatvuotisesta valtakunnasta, -
jossa on lakina Jumalan laki, Toora.
Toora ilmentää Jumalan luonnetta.
Eli jos Jumalasta tulisi ihminen, -
hän eläisi kuuliaisena Jumalan laille.
Hän ei tekisi syntiä. Sellainen on Jumalan valtakunta.
Se on vanhurskauden ja rauhan valtakunta.
Rauha syntyy, kun Jumalan tahto ja Sana toteutuvat.
Jae 3: "...peto oli täynnä pilkkaavia nimiä, -
ja sillä oli seitsemän päätä ja kymmenen sarvea."
Nyt meille kerrotaan pedosta tarkemmin.
Monet luulevat pedon ilmestyvän vasta lopunaikoina. Se ei ole totta.
Kuten sanoimme Ilm. 13:n yhteydessä, -
pedossa ei ole mitään uutta. Se on ollut maailmassa aiemminkin.
Peto on ilmestynyt kuudesti ennenkin.
"...sillä oli seitsemän päätä ja kymmenen sarvea."
Kymmenen sarvea viittaavat kymmeneen valtakuntaan.
Maailmanvalta koostuu 10 kuningaskunnasta.
Silloin on myös 10 kuningasta.
Jae 4: "Ja nainen oli puettu purppuraan..."
Purppuralla viitataan kuninkaallisuuteen.
Maailmanvalta näyttäytyy kuninkaallisena.
Jotkut käsittävät, että kyse olisi yliluonnollisesta kuninkuudesta.
Siksi kaikkien pitäisi olla sille alamaisia.
"Ja nainen oli puettu purppuraan ja helakanpunaan -
ja koristettu kullalla ja jalokivillä ja helmillä -
ja piti kädessään kultaista maljaa..."
Maljalla tarkoitetaan Raamatussa nesteen nauttimista.
Meistä tulee sitä, mitä pistämme suuhumme.
Hänellä on kädessään hyvältä ja kalliilta näyttävä kultamalja.
Mutta malja on petoksen malja.
"...kultaista maljaa, joka oli täynnä kauhistuksia -
ja hänen haureutensa riettauksia."
Hengellisellä haureudella tarkoitettaan epäjumalanpalvelusta.
Se on luonteenomaista pedolle eli maailmanvallalle.
Se näyttää hyvältä ulospäin.
Se näyttää ihmisten silmissä haluttavalta ja kallisarvoiselta.
Mutta tarkemmin katsottuna se onkin täynnä kauhistuksia.
Kauhistus on voimakas sana, -
joka merkitsee pyhyyden kanssa ristiriidassa olevaa -
ja Jumalan tahdon vastaista.
Se on Jumalalle kuin vastenmielistä löyhkää.
Jae 5: "Ja hänen otsaansa oli kirjoitettu nimi, salaisuus: -
'Suuri Babylon, maan porttojen ja kauhistuksien äiti'."
Babylonilla ei tarkoiteta tässä maantieteellistä sijaintia, -
joka olisi nykyinen Irak.
Johannes, Jochanan, oli juutalainen ja tunsi Raamatun.
Termillä Babylon ei aina tarkoiteta VT:n profeettakirjoissa -
maantieteellistä Babylonia -
vaan Israelin pakkosiirtolaisuutta ja sen seurauksia.
Kun Johanneksen aikalaiset kuulivat hänen sanomansa Babylonista, -
heille tuli mieleen pakkosiirtolaisen tuskat ja kärsimykset ja se, -
että Baabelin pakkosiirtolaisuudessa oli kyse Jumalan tuomiosta.
Tässä Ilmestyskirjan jaksossa näemme -
Jumalan tuomitsevan tämän maailmanvallan vihassaan.
Siksi sitä kutsutaan tällä nimellä: -
"'Suuri Babylon, maan porttojen ja kauhistuksien äiti'."
Johannes jatkaa jakeessa 6: -
"Ja minä näin sen naisen olevan juovuksissa pyhien verestä -
ja Jeesuksen todistajain verestä..."
Siinä sanotaan kaksi tärkeää asiaa.
Ensinnäkin siinä puhutaan verestä. Sanasta on monia tulkintoja.
Verellä viitataan esimerkiksi kuolemaan.
Tätä maailmanvaltaa ajaa eteenpäin -
sen hillitön halu saada vuodattaa pyhien verta.
Pyhillä tarkoitetaan heitä, joista näkyy Jumalan luonne.
Jumalan luonteen näkymisen voi ilmaista myös näin: -
heillä on Jeshuan todistus.
Tämä sanankohta liittää yhteen pyhät -
eli pyhää elämää elävät -
ja ne, joilla on Jeshuan todistus, -
ei vain sanoissa vaan myös käytöksessä.
Jakeen 6 lopussa Johannes sanoo: -
"...ja nähdessäni hänet [maailman- vallan] minä suuresti ihmettelin."
Puhutaan nyt tästä maailmanvallasta lisää, ei vain sen luonteesta -
vaan myös sen ilmenemisestä menneisyydessä ja tulevaisuudessa.
Jae 7: -
"Ja enkeli sanoi minulle: 'Miksi ihmettelet?
Minä sanon sinulle tuon naisen salaisuuden -
ja tuon pedon salaisuuden, -
joka häntä kantaa ja jolla on 7 päätä ja 10 sarvea."
Johannes valmistautuu selittämään petoa, maailmanvaltaa, tarkemmin.
Hän kertoo jotain porttoon ja 7 päähän liittyvää.
Seitsemän päätä ja kymmenen sarvea pitää ymmärtää oikein. Jae 8: -
"Peto, jonka sinä näit, on ollut, eikä sitä enää ole..."
Eli peto ilmaantuu välillä historiassa ja sitten katoaa.
Jakeen 8 keskikohta: -
"Peto, jonka sinä näit, on ollut, eikä sitä enää ole, -
mutta se on nouseva syvyydestä..." Se on sielunvihollisen lähettämä.
Peto on ollut, mennyt ja on nouseva lopun aikoina.
"...se on nouseva syvyydestä ja menevä kadotukseen..."
Siinä on meille hyvä uutinen.
Vaikka peto nousee lopuksi valtaan -
maailmanlaajuisesti -
ja näyttää menestyvän ja vaurastuvan, -
se joutuu lopuksi kadotukseen.
Jakeen 8 loppu: -
"... ja ne maan päällä asuvaiset, -
joiden nimet eivät ole kirjoitetut elämän kirjaan, -
hamasta maailman perustamisesta, -
ihmettelevät, kun he näkevät pedon, -
että se on ollut eikä sitä enää ole..."
Peto oli ja ei ollut mutta on tuleva.
Se on lähtöisin sielunvihollisesta ja joutuu lopulta kadotukseen.
Voimme voittaa pedon -
ja sen valtakunnan ainoastaan, -
jos nimemme ovat kirjoitetut Karitsan elämän kirjaan.
Mietitään hetki elämän kirjaa.
Raamatun profetioista käy ilmi, -
että elämä ja Jumalan valtakunta liittyvät yhteen.
Vasta sitten, kun meistä näkyy Jumalan valtakunnan luonne, -
elämme elämää, -
johon meidät on erotettu pelastuksemme perusteella.
Kyseessä on elämä, jota Karitsan veri auttaa meitä elämään.
Saamme elämän lunastuksessa.
Lunastuksessa meistä tulee Jumalan valtakunnan kansaa -
emmekä kuulu tähän maailmaan, joka on tuhon oma.
Jae 9 on tärkeä.
Siellä määritellään pedon maailmanvalta selkeästi.
Jae 9: -
"Tässä on ymmärrys, jossa viisaus on..."
Tarvitsemme viisautta, -
jotta näkisimme pahan maailmanvallan oikein.
"Ne seitsemän päätä ovat seitsemän vuorta..."
Olet varmaan kuullut opetettavan, -
että seitsemän kukkulaa tarkoittavat Roomaa, jossa on 7 kukkulaa.
Samoin kuin ne, -
jotka kiiruhtivat tulkitsemaan Babylonin maantieteellisesti, -
on niitä, jotka kiiruhtavat tulkitsemaan 7 kukkulaa Roomaksi tai Vatikaaniksi.
Vaikka Vatikaani ja muut Sanasta poikkeavat uskonnot -
ottavat tämän maailmanvallan vastaan, -
meidän tulee nähdä se laajemmin.
Pahaa maailmanvaltaa ei voida määritellä katolilaisuudeksi, -
koska tulkinta ei ole Sanan mukainen.
Jakeessa 9 sanotaan, että maailmanvallalla on 7 päätä.
Ne tarkoittavat 7 historian aikakautta, koska on myös 7 kukkulaa.
Raamatussa kukkulalla tarkoitetaan -
hallinnollista keskusta tai kuningaskuntaa.
Eli peto, joka oli ja ei ollut, tarkoittaa maailmanvaltoja.
Ne ovat hallinnollisia keskuksia menneisyydestä.
"Ne seitsemän päätä ovat seitsemän vuorta, joiden päällä nainen istuu..."
Porttonainen vaikuttaa jokaisessa maailmanvallassa.
"...ne ovat myös seitsemän kuningasta..."
7 päätä tarkoittaa 7 hallintokeskusta sekä 7 kuningaskuntaa.
Sitten Johannes kertoo tärkeän seikan.
Jae 10: -
"...heistä on viisi kaatunut..."
Siinä puhutaan menneistä kuninkaista tai valtakunnista.
Viisi niistä on sortunut.
Viittasin tähän asiaan jo Ilm. 13:n yhteydessä.
Viisi kukistunutta maailmanvaltaa ovat -
Egypti, Assyria, Babylonia, Meedo-Persia sekä Kreikka.
Ne vastustivat suuruutensa aikoina Jumalan suunnitelmia -
ja vainosivat juutalaisia.
Nämä kukistuneet maailmanvallat olivat siis -
Egypti, Assyria, Babylonia, Meedo-Persia -
sekä Kreikka.
Ne ovat jo kukistuneet.
"...yksi on, viimeinen ei ole vielä tullut..."
Se valtakunta, joka on, on Rooma.
Tuohon aikaan ei kyetty mieltämään, -
että Roomalla tarkoitettiin roomalaiskatolisuutta.
Roomasta sanotaan: "...yksi on, -
viimeinen ei ole vielä tullut, -
ja kun hän tulee, pitää hänen vähän aikaa pysymän.
Ja peto, joka on ollut ja jota ei enää ole, -
on itse kahdeksas, ja on yksi noista seitsemästä..."
Luku kahdeksan kertoo uudesta alusta sekä valtakunnasta.
Seitsemäs valtakunta tulee vähäksi aikaa ja sortuu.
Se palaa ja on kahdeksas maailmanvalta.
Se kukistetaan, ja Jumalan valtakunta perustetaan.
On tärkeää ymmärtää peto oikein, jotta käsitämme lopun ajat oikein.
Puhumme näistä asioista vielä tarkemmin ensi viikolla.
Runsasta Jumalan siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen